Σύμφωνα με τα αποτελέσμτα στα 484 εκ των 827 εκλογικών τμημάτων (σε 63.000 ψήφους εκ των 156.000) η Φώφη Γεννηματά καταλαμβάνει το 58.77% έναντι 41.23% του Νίκου Ανδρουλάκη.

Νωρίτερα ο Νίκος Αλιβιζάτος, πρόεδρος της Ανεξάρτητης Επιτροπής Διαδικασιών & Δεοντολογίας, με βάση τα αποτελέσματα στο 35% της επικράτειας, είχε ανακοινώσει πως «μπορεί με βεβαιότητα να ειπωθεί ότι νικήτρια είναι η κ. Γεννηματά».

Ο κ. Αλιβιζάτος πρόσθεσε ότι η πρόεδρος του ΠΑΣΟΚ και επικεφαλής της ΔΗΣΥ προηγείται σ΄όλες της Περιφέρειες της χώρας πλην της Κρήτης, όπου προηγείται ο Νίκος Ανδρουλάκης, ο οποίος εμφανίζει αυξημένα ποσοστά και στην Αττική.

Στην τελική καταμέτρηση των ψήφων εκτιμάται ότι ο αριθμός των ψηφισάντων θα αγγίξει τις 160.000. Υπενθυμίζεται ότι στον α' γύρο ψήφισαν 212.000 πολίτες. Σύμφωνα με τον καθηγητή Νίκο Αλιβιζάτο η συμμετοχή έφθασε το 74% του πρώτου γύρου.